Sándor Giesswein

GIESSWEIN Sándor, Aleksandro Giesswein , 1856–1923, estis hungara doktoro, prelato, pacifisto, esperantisto kaj politikisto. Krom teologiaj studoj li okupiĝis multe pri filologio, sociologio ktp, kaj estis pioniro de pacifismo, feminismo kaj de aliaj sociaj reform-klopodoj. Li estis parlamentano por kristan-socialistaj partio de Hungario. Li naskiĝis la 4-an de februaro 1856 en Tata, kaj mortis la 15-an de novembro 1923 en Budapeŝto.

Giesswein estis esperantisto kaj estis de 1911 prezidanto de la Hungarlanda Esperanto-Societo ĝis sia morto. Li pledis kelkfoje por Esperanto en la parlamento – la unuan fojon en 1911 – kaj dum la universalaj kongresoj de Esperanto en Antwerpen 1911 kaj Krakow 1912 li reprezentis la hungaran ministron de la edukado.Hungarujo en EdE Dum kelkaj kongresoj li celebris meson kaj predikis esperante. Li faris paroladojn pri Esperanto en multaj hungaraj urboj kaj estis en la gvidantaro de internaciaj esperantosocietoj. 

Dum la unua mondmilito Giesswein fervore subtenis la kontraŭmilitan movadon. Laŭ EdE, dum sia lasta vespero li instruis Esperanton al sia parencino.

 Memorigiloj 
dekstra|eta|Memortabulo de Giesswein en la Esperanto-parko en Pécs
dekstra|eta|Lia memortabulo en Dombóvár, dekstre, en 2012.
dekstre|eta|Kaj en 2020.

 Budapest VIII. tombejo Kerepesi, 53-1-82. Nuligita tombo.Árpád Rátkai dr.: Esperantalioj en Hungario kaj en kelkaj translimaj urboj.
 Dombóvár, Sur la muro de katafalko de katolika tombejo, memortabulo el granito
 Győr, Káptalandomb 7, Biblioteko de Teologia Altlernejo – busto el gipso
 Győr, Preĝejo de episkopa katedralo. Lia nuna tombo – memortabulo el ruĝa granito.
 Mosonmagyaróvár, En la ĝardeno de preĝejo Sankta Gerardo – statuo
 Pécs, strato Papnövelde, Esperanto-parko. Memortabulo el granito.
 Tata, sur la fasado de pastrejo – memortabulo (placo Kossuth 15)
 Taksony, sur la tegmento de preĝejo Sankta Anna – statuo de la iama Giesswein-tombo

 Verkaro 
 Az összehasonlító nyelvészet fő problémái – Győr, 1890
 Munkásvédelem, 1901
 Egyiptom és a Biblia – Budapeŝto, 1909
 Világegyetem és a lélek világa – Budapeŝto, 1913
 A szociális kérdés és a keresztény szociálizmus. "Népiratkák" 294. Szent István Társulat – Budapeŝto, 1914
 A háború és a társadalomtudomány – Budapeŝto, 1915
 Új idők küszöbén – Budapeŝto, 1918

 Notoj kaj referencoj 



 Vidu ankaŭ 
 Esperanto-parko (Pécs)
 Memortabulo de Sándor Giesswein

Kategorio:Hungaraj esperantistoj
Kategorio:Hungaraj politikistoj
Kategorio:Hungaraj akademianoj
Kategorio:Hungaraj pastroj
Kategorio:Hungaraj prelatoj